Market Timing P.M. – บล.กสิกรไทย
Support : 1270, 1255-1260 Resistance : 1290, 1300 SET เ …
15 พ.ค. 2563

Support : 1270, 1255-1260
Resistance : 1290, 1300
SET เคลื่อนไหวอยู่ระหว่าง 1278-1289 ขณะที่ ปิดตลาดช่วงเช้าอยู่ที่ระดับ 1281.25 จุด เพิ่มขึ้น 0.85 จุด หรือ +0.07% ด้วยมูลค่าซื้อขายรวม 2.60 หมื่นล้านบาท
ในช่วงเช้านี้ SET มีการเด้งตัวขึ้น หลังจากที่วานนี้ได้ถดถอยตัวลงเข้าทดสอบแนวเส้นเชื่อม low to low 1275 ด้าน MACD ระดับชั่วโมง เริ่มโค้งเข้าหา Signal line แต่ด้านสัญญาณของ RSI ระดับชั่วโมง กลับแกว่งตัวในโซนกลาง จึงประเมินบ่ายนี้ SET อาจยังไม่น่าเร่งตัวไปได้ไกล โดยมีระดับแนวต้านที่ 1290 และ 1300 ซึ่งยังคงให้น้ำหนักไม่ผ่านแนวต้านแรก และมีความเสี่ยงที่จะเกิดการถอยตัวลงต่อ ขณะที่ด้านแนวรองรับรองรับอยู่ที่บริเวณ 1270 และ 1255-1260 ตามลำดับ
SAWAD ภาพระดับวัน ราคาได้ยกตัวขึ้นมาทำจุดสูงบริเวณ 57 ก่อนแกว่งตัวออกด้านข้าง สร้างรูปแบบสามเหลี่ยมขึ้น ล่าสุด ราคายกตัวเข้าทดสอบขอบบนของรูปแบบดังกล่าว ด้านสัญญาณของ MACD เริ่มโค้งเข้าหา Signal line มีสิทธิข้ามผ่าน สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร ลุ้นผ่านแนวขอบบนของสามเหลี่ยม โดยมีเป้าหมายการทำกำไรที่บริเวณ 57 และ 61 ขณะที่ด้านใช้การถดถอยตัวลงหลุด 52 เป็น stop loss